ຍີ່ປຸ່ນ ແລະເກົາຫຼີເໜືອ ເລີ້ມ ການພົບປະຫາລືກັນ ໃນລະດັບສູງ 
ບັນດາເຈົ້າໜ້າທີ່ຍີ່ປຸ່ນ ຈະຂໍຮ້ອງໃຫ້ ພຽງຢາງ ທຳການສືບສວນ ກ່ຽວກັບ ການລັກພາໂຕຊາວຍີ່ປຸ່ນໄປ ໃນຊຸມປີ 1970 ແລະຊຸມປີ 1980.
ເກົາຫຼີເໜືອແລະຍີ່ປຸ່ນ ເລີ້ມການໂອ້ລົມສົນທະນາກັນເປັນ ເວລາ 2 ມື້ຢູ່ນະຄອນຫລວງປັກກິ່ງ ໃນວັນອາທິດມື້ນີ້ ຊຶ່ງ ເປັນການຕິດຕໍ່ພົວພັນທາງການທູດລະດັບສູງ ເທື່ອທຳອິດ ລະຫວ່າງສອງປະເທດໃນຮອບນຶ່ງປີປາຍຜ່ານມາ ບັນດາເຈົ້າໜ້າທີ່ກ່າວວ່າ ເລື້ອງພົນລະເມືອງຍີ່ປຸ່ນ ທີ່ຖືກ ພວກເຈົ້າໜ້າທີ່ສືບລັບຂອງເກົາຫຼີເໜືອ ລັກຈັບໂຕໄປໃນ ຊຸມປີ 1970 ແລະຊຸມປີ 1980 ຈະເປັນຫົວຂໍ້ສຳຄັນ ໃນ ລາຍການປະຊຸມຄັ້ງນີ້ ຄະນະຜູ້ແທນຍີ່ປຸ່ນ ທີ່ນຳພາໂດຍ ທ່ານ Junichi Ihara ນັກການທູດປະຈຳກະຊວງການຕ່າງປະເທດຍີ່ປຸ່ນນັ້ນ ຈະຂໍຮ້ອງໃຫ້ພຽງຢາງ ທຳການສືບສວນກ່ຽວກັບການລັກພາໂຕຜູ້ຄົນໄປນີ້ ເອກອັກຄະລັດຖະທູດເກົາຫຼີເໜືອ ທ່ານ Song Il Ho ກ່າວ ໃນເວລາເດີນທາງ ໄປຮອດປັກກິ່ງ ໃນວັນເສົາວານນີ້ວ່າ ບໍ່ໄດ້ມີການຈັດລາຍການປະຊຸມໄວ້ກ່ອນ ໃນການສົນທະນາກັນກັບໂຕກຽວ ຄັ້ງນີ້ ເກົາຫຼີເໜືອຍອມຮັບໃນປີ 2001 ວ່າ ຕົນໄດ້ລັກພາໂຕພົນລະເມືອງຍີ່ປຸ່ນ 13 ຄົນ ໄປ ເພື່ອໃຫ້ໄປສິດສອບພວກສາຍລັບຂອງຕົນ ກ່ຽວກັບວັດທະນະທຳຍີ່ປຸ່ນ 5 ຄົນ ໄດ້ຖືກສົ່ງກັບຄືນຍີ່ປຸ່ນແລ້ວ ແຕ່ພວກທີ່ຍັງເຫຼືອ 8 ຄົນນນັ້ນເກົາຫຼີເໜືອ ອ້າງວ່າ ໄດ້ເສຍຊີວິດໄປແລ້ວ